Τον Νοέμβριο του 1942 οι Σύμμαχοι εισέβαλαν στο Γαλλικό Μαρόκο και στην Αλγερία (Επιχείρηση Πυρσός). Οι βρετανικές αερομεταφερόμενες επιχειρήσεις στη Βόρειο Αφρική ξεκίνησαν στις 12 Νοεμβρίου, όταν το 3ο Τάγμα του Συντάγματος Αλεξιπτωτιστών πραγματοποίησε την πρώτη πτώση με αλεξίπτωτο στο αεροδρόμιο του Μπον μεταξύ Αλγέριου και Τύνιδας. Το υπόλοιπο του τάγματος έφτασε δια θαλάσσης την επόμενη μέρα. Το Αεροδρόμιο του Μπον ήταν η βάση της 111 Μοίρας της RAF, μιας μοίρας με αεροσκάφη Spitfire υπό τον Μοίραρχο Τόνι Μπάρτλεϊ. Ένας γνωστός πιλότος που πετούσε από το Μπον κατά καιρούς ήταν ο διοικητής της πτέρυγας Άντριαν Γουορμπέρτον.